CELEX: 62020TN0776
Language: sl
Date: 2020-12-29 00:00:00
Title: Zadeva T-776/20: Tožba, vložena 29. decembra 2020 – Stockdale/Svet in drugi

12.4.2021   
            
            
               SL
            
            
               Uradni list Evropske unije
            
            
               C 128/36
            
         
      Tožba, vložena 29. decembra 2020 – Stockdale/Svet in drugi
      (Zadeva T-776/20)
      (2021/C 128/44)
      Jezik postopka: francoščina
      
         Stranke
      
      
         Tožeča stranka: Robert Stockdale (Bristol, Združeno kraljestvo) (zastopnik: N. de Montigny, odvetnica)
      
         Tožene stranke: Svet Evropske unije, Evropska komisija, Evropska služba za zunanje delovanje, posebni predstavnik Evropske unije v Bosni in Hercegovini
      
         Predlog
      
      Tožeča stranka Splošnemu sodišču predlaga, naj:
      primarno:
      
                  —
               
               
                  odločbo o odpovedi delovnega razmerja razglasi za nezakonito;
               
            
                  —
               
               
                  glede pravic, ki izhajajo iz pogodbe zasebnega prava,:
                  
                              —
                           
                           
                              transformira pogodbeno razmerje v pogodbo o zaposlitvi za nedoločen čas;
                           
                        
                              —
                           
                           
                              ugotovi, da je bila tožeča stranka diskriminirana v zvezi z navajanim razlogom za odpoved delovnega razmerja in zato toženim strankam naloži plačilo 10 000 EUR iz naslova psihološke škode, ocenjene ex aequo et bono;
                           
                        
                              —
                           
                           
                              ugotovi, da so tožene stranke kršile svoje pogodbene obveznosti in zlasti obveznost vročitve predhodnega veljavnega obvestila v okviru odpovedi pogodbe o zaposlitvi za nedoločen čas;
                           
                        
                              —
                           
                           
                              razsodi, da je bila tožeča stranka predmet neenakega in nezakonitega obravnavanja in zato toženim strankam naloži, naj jo pozovejo na delo, ali, podredno, naj ji plačajo odškodnino, ocenjeno na podlagi izgube prihodka od izvrševanja pogodbe o zaposlitvi, če bi ta tekla do datuma svojega predvidnega izteka;
                           
                        
                              —
                           
                           
                              posledično, toženim strankam naloži, naj tožeči stranki plačajo odškodnino za nezakonito odpoved delovnega razmerja (unfair dismissal), ki se določi naknadno in ki začasno ex aequo et bono znaša 393 850,08 EUR;
                           
                        
                              —
                           
                           
                              toženim strankam naloži plačilo obresti od prej navedenih zneskov;
                           
                        
            
                  —
               
               
                  glede drugih pravic, ki temeljijo na diskriminatorni obravnavi tožeče stranke glede na druge uslužbence Evropske unije:
                  
                              —
                           
                           
                              ugotovi, da bi morala ena od treh prvotoženih strank tožečo stranko zaposliti kot začasnega uslužbenca in da so tri prvotožene stranke tožečo stranko brez objektivne utemeljitve diskriminatorno obravnavale glede njene plače, pokojninskih pravic in pripadajočih ugodnosti ter glede jamstva kasnejše zaposlitve;
                           
                        
                              —
                           
                           
                              trem prvotoženim strankam naloži, naj tožeči stranki plačajo odškodnino za izgubo plače, pokojnine, dodatkov in ugodnosti, ki je nastala zaradi kršitev prava Skupnosti, na katere se nanaša ta tožba;
                           
                        
                              —
                           
                           
                              jim naloži, naj ji na te zneske plačajo obresti;
                           
                        
                              —
                           
                           
                              strankam določi rok za določitev te odškodnine ob upoštevanju plačilnega razreda in stopnje, v okviru katerega bi morala biti tožeča stranka zaposlena, povprečnega povečanja plače, razvoja njene kariere, dodatkov, ki bi jih morala prejeti iz naslova teh pogodb o zaposlitvi začasnega uslužbenca, in primerjati dobljene rezultate s plačilom, ki ga je tožeča stranka dejansko prejela;
                           
                        
            
                  —
               
               
                  toženim strankam naloži plačilo stroškov.
               
            podredno:
      
                  —
               
               
                  institucijam naloži, naj tožeči stranki plačajo odškodnino iz naslova nepogodbene odgovornosti zaradi nespoštovanja njenih temeljnih pravic v višini zneska, ki je začasno ex aequo et bono določen na 400 000 EUR.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri razloge.
      
                  1.
               
               
                  Prvi tožbeni razlog: pogodbena in nepogodbena odgovornost toženih strank zaradi:
                  
                              —
                           
                           
                              kršitve materialnega prava, ki se uporablja za pogodbo tožeče stranke;
                           
                        
                              —
                           
                           
                              diskriminacije v okviru odločbe o odpovedi delovnega razmerja na podlagi njenega državljanstva in neenakega obravnavanja v okviru postopka odpovedi delovnega razmerja kot Britanca v Evropski uniji ter kršitve pravice do izjave;
                           
                        
                              —
                           
                           
                              zlorabe pravic zaradi veriženja pogodb o zaposlitvi za določen čas in kršitve načela sorazmernosti ter kršitve načela enakega obravnavanja in prepovedi diskriminacije;
                           
                        
                              —
                           
                           
                              pravne negotovosti in kršitve pravice do dobrega upravljanja, kršitve Evropskega kodeksa dobrega ravnanja javnih uslužbencev in kršitve pravice do prostega gibanja delavcev.
                           
                        
            
                  2.
               
               
                  Drugi tožbeni razlog: nezakonitost odločbe o odpovedi pogodbe o zaposlitvi tožeče stranke. Ta tožbeni razlog obsega dva očitka.
                  
                              —
                           
                           
                              Prvi očitek je kršitev prava, ki se uporablja za njeno pogodbo o zaposlitvi (opredelitev pogodbe, pravila glede odpuščanja, neenako obravnavanje glede na druge britanske uslužbence, ki delajo za Unijo, itd.). Podredno, tožeča stranka navaja, da so to ista načela, določena v instrumentih prava Unije, ki se uporabljajo, zato da se pride do enakih rezultatov.
                           
                        
                              —
                           
                           
                              Drugi očitek je obstoj diskriminacije med delavci v institucijah, zlasti glede pravic, priznanih začasnim uslužbencem (neplačilo različnih dodatkov, kotizacije v pokojninski sklad, povračilo stroškov, itd.).
                           
                        
            
                  3.
               
               
                  Tretji tožbeni razlog: obstoj nepogodbene odgovornosti institucij Evropske unije, ki jo tožeča stranka uveljavlja, če bi se njeni predlogi, povezani s pogodbeno odgovornostjo toženih strank, šteli za nedopustne ali neutemeljene.